
*Proiect*



**GUVERNUL REPUBLICII MOLDOVA**

**HOT Ă R Â R E nr.**

# din 2024

**Chișinău**

**cu privire la aprobarea proiectului de lege pentru modificarea Codului contravențional al Republicii Moldova nr. 218/2008**

**------------------------------------------------------------**

Guvernul HOTĂRĂȘTE:

Se aprobă și se prezintă Parlamentului spre examinare proiectul de lege pentru modificarea Codului contravențional al Republicii Moldova nr. 218/2008.

# Prim-ministru Dorin RECEAN

# Contrasemnează:

# Ministrul afacerilor interne Adrian Efros

# Ministrul infrastructurii și

# dezvoltării regionale Andrei Spînu

# Ministrul justiției Veronica Mihailov-Moraru

*Proiect*

**PARLAMENTUL REPUBLICII MOLDOVA**

**LEGE**

**pentru modificarea Codului contravențional**

**al Republicii Moldova nr. 218/2008**

Parlamentul adoptă prezenta lege organică.

**Art. I.** – [Codul contravențional al Republicii Moldova nr. 218/2008](lex:LPLP20081024218) (republicat în Monitorul Oficial al Republicii Moldova, 2017, nr. 78–84, art. 100), cu modificările ulterioare, se modifică după cum urmează:

1. La articolul 26, litera b) se abrogă.
2. Articolul 28 se abrogă.
3. La articolul 33, alineatul (3) va avea următorul cuprins:

„(3) Sancțiunea avertismentului se aplică în mod obligatoriu, de către agentul constatator, în toate cazurile prevăzute de prezentul cod, fără remiterea cauzei contravenționale în instanța de judecată, dacă sunt întrunite cumulativ următoarele condiții:

1. pe parcursul ultimului an înainte de comiterea faptei contravenționale, persoana nu fost sancționată pentru o contravenție similară;
2. persoana a executat sancțiunile contravenționale aplicate pentru faptele comise anterior.”.
3. Articolul 197.

Din sancțiunea de la alin. (1), textul ,,cu amendă de la 60 la 90 de unități convenționale aplicată persoanei cu funcție de răspundere, cu amendă de la 90 la 150 de unități convenționale aplicată persoanei juridice” se exclude.

Se completează cu un aliniat nou, cu următorul cuprins:

,,(22) Efectuarea transporturilor rutiere de persoane prin servicii ocazionale cu nerespectarea prevederilor art. 3140, 3142 alin. (1), (3) și (7), art. 3144 alin. (1)   
lit. c) și d) din Codul transporturilor rutiere nr. 150/2014

se sancționează cu amendă de la 100 la 120 de unități convenționale aplicată persoanei juridice.”

1. La articolul 228:

sancțiunea alineatului (1) va avea următorul cuprins:

„se sancționează cu avertisment sau cu amendă de la 9 la 12 unități convenționale.”;

în sancțiunea alineatului (6), după cuvintele „se sancționează cu” se completează cu cuvintele „avertisment sau cu”;

în sancțiunea alineatului (8), după cuvintele „se sancționează cu” se completează cu cuvintele „avertisment sau cu”.

1. La articolul 229:

în sancțiunea alineatului (1), după cuvintele „se sancționează cu” se completează cu cuvintele „avertisment sau cu”;

alineatul (2) va avea următorul cuprins:

„(2) Conducerea unui vehicul care nu a fost înmatriculat în modul stabilit

se sancționează cu avertisment sau cu amendă de la 9 la 12 unități convenționale.”;

se completează cu un alineat nou, cu următorul cuprins:

„(21) Conducerea unui vehicul care nu a fost supus reviziei tehnice

se sancționează cu amendă de la 9 la 12 unități convenționale.”.

1. La articolul 230:

alineatul (1) va avea următorul cuprins:

„(1) Conducerea unui vehicul cu numărul de înmatriculare indescifrabil sau amplasat cu încălcarea standardului

se sancționează cu avertisment sau cu amendă de la 9 la 12 unități convenționale.”;

se completează cu un alineat nou, cu următorul cuprins:

„(11) Conducerea unui vehicul cu numărul de înmatriculare camuflat sau nestandardizat

se sancționează cu amendă de la 9 la 12 unități convenționale cu aplicarea a 2 puncte de penalizare.”;

în sancțiunea alineatului (2), după cuvintele „se sancționează cu” se completează cu cuvintele „avertisment sau cu”;

sancțiunea alineatului (4) va avea următorul cuprins:

„se sancționează cu avertisment sau cu amendă de la 9 la 12 unități convenționale cu aplicarea a 2 puncte de penalizare.”;

sancțiunea alineatului (41) va avea următorul cuprins:

„se sancționează cu avertisment sau cu amendă de la 9 la 12 unități convenționale.”.

1. Articolul 358va avea următorul cuprins:

„Articolul 358. Încălcarea reglementărilor de asigurare a apărării împotriva incendiilor

Încălcarea standardelor, normelor și regulilor de asigurare a apărării împotriva incendiilor, manifestată prin:

a) necorespunderea sau blocarea căilor și ieșirilor de evacuare, a căilor de acces, a accesului tehnicii de intervenție destinată salvării persoanelor și stingerii incendiilor, la sursele de alimentare cu apă pentru stingerea incendiilor și la mijloacele de stingere a incendiilor;

b) lipsa sau insuficiența instalațiilor automate de semnalizare, înștiințare, stingere, de protecție antifum, surselor de alimentare cu apă, tehnicii pentru stingerea incendiilor sau a mijloacelor de stingere a incendiilor;

c) admiterea disfuncționalității rețelelor de alimentare cu apă pentru stingerea incendiilor, instalațiilor automate de semnalizare, înștiințare, stingere, de protecție antifum;

d) neasigurarea căilor de evacuare cu indicatoare sau iluminat natural/artificial/rezervă;

e) nerespectarea regulilor de apărare împotriva incendiilor la utilizarea focului deschis, la efectuarea lucrărilor cu focul deschis, de sudare electrică sau cu gaze, la exploatarea echipamentului și instalațiilor electrice, precum și la utilizarea termogeneratoarelor;

f) admiterea fumatului pe teritoriul sau în încăperile obiectivelor în afara locurilor special amenajate;

g) refuzul persoanei supuse controlului de a îndeplini, în termenele stabilite, prescripțiile sau măsurile restrictive dispuse repetat și necontestate conform legislației

se sancționează cu amendă de la 100 la 150 de unități convenționale aplicată persoanei fizice, cu amendă de la 200 la 250 de unități convenționale aplicată persoanei cu funcție de răspundere, cu amendă de la 250 la 300 de unități convenționale aplicată persoanei juridice.”.

**9.** Articolul 3581va avea următorul cuprins:

„Articolul 3581. Încălcarea normelor și a cerințelor de protecție civilă

Încălcarea normelor sau a cerințelor prevăzute de legislația cu privire la protecția civilă, manifestată la/prin:

a) proiectarea, construcția sau exploatarea construcțiilor și instalațiilor aferente;

b) admiterea folosirii averii protecției civile, schimbarea sau comercializarea ei, darea în arendă, fără coordonarea stabilită;

c) eschivarea de la răspunderea pentru întreținerea, păstrarea și folosirea averii protecției civile;

d) eschivarea unităților economice, din vina cărora s-au produs situații excepționale, de la obligația de a recupera prejudiciul adus sinistraților;

e) lipsa specialiștilor titulari sau a persoanelor responsabile pentru protecția civilă;

f) neîndeplinirea măsurilor de protecție a localităților și populației împotriva proceselor geologice periculoase, alunecărilor de teren, inundațiilor, de păstrare a substanțelor chimice și radiative;

g) refuzul persoanei supuse controlului de a îndeplini, în termenele stabilite, prescripțiile sau măsurile restrictive dispuse repetat și necontestate conform legislației

se sancționează cu amendă de la 100 la 150 de unități convenționale aplicată persoanei fizice, cu amendă de la 200 la 250 de unități convenționale aplicată persoanei cu funcție de răspundere, cu amendă de la 250 la 300 de unități convenționale aplicată persoanei juridice.”.

**Art. II.** – Prezenta lege intră în vigoare la data publicării în Monitorul Oficial al Republicii Moldova.

**PREŞEDINTELE PARLAMENTULUI**